钦定古今图书集成/明伦汇编/氏族典/第490卷 > 《廖用贤尚友录》 > 向子韶
## 钦定古今图书集成/明伦汇编/氏族典/第490卷 > 《廖用贤尚友录》 > 向子韶

按《宋史向子韶传》：“子韶，字和卿，开封人，神宗后再从
侄也。登元符三年进士第，累官至京东转运副使，以
父忧免，起复知淮宁府。建炎三年，金人犯淮宁，子韶
率诸弟城守，亲擐甲胄，冒矢石，遣其子子率赴宗泽
乞援兵，未至，城陷，子韶率军民巷战，力屈，为所执。金
人坐城上欲降之，子韶直立不动，戟手责骂，金人杀”
之。阖门皆遇害。谥“忠毅。”